MOZZJONI GĦAL RIŻOLUZZJONI KONĠUNTA imressqa skond l-Artikolu 103(4) tar-Regoli ta' Proċedura minn li tieħu post il-mozzjonijiet għal riżoluzzjoni mressqa mill-gruppi li ġejjin: dwar id-diżastri naturali Riżoluzzjoni tal-Parlament Ewropew dwar id-diżastri naturali Il-Parlament Ewropew , wara li kkunsidra l-Artikoli 2, 6 u 174 tat-Trattat KE, wara li kkunsidra r-riżoluzzjonijiet tiegħu tas-7 ta' Settembru 2006 dwar in-nirien fil-foresti u l-għargħar Testi Adottati , P6_TA(2006)0349 . , tal-5 ta' Settembru 2002 dwar l-għargħar fl-Ewropa ĠU C 272 E, 13.11.2003, p. 471. , ta' l-14 ta' April 2005 dwar in-nixfa fil-Portugall ĠU C 33 E, 9.2.2006, p. 599. , tat-12 ta' Mejju 2005 dwar in-nixfa fi Spanja ĠU C 92 E, 20.4.2006, p. 414. , tat-8 ta' Settembru 2005 dwar id-diżastri naturali (nirien u għargħar) fl-Ewropa ĠU C 193 E, 17.8.2006, p. 322. , u r-riżoluzzjonijiet tiegħu tat-18 ta' Mejju 2006 dwar id-diżastri naturali (nirien fil-foresti, nixfiet u għargħar) - aspetti ta' l-agrikoltura Testi Adottati , P6_TA(2006)0222 . , aspetti ta' żvilupp reġjonali Testi Adottati , P6_TA(2006)0223 . u aspetti ambjentali Testi Adottati , P6_TA(2006)0224 . , wara li kkunsidra ż-żewġ seduti ta' smigħ konġunti organizzati mill-Kumitati tiegħu għall-Iżvilupp Reġjonali, għall-Ambjent, is-Saħħa Pubblika u s-Sikurezza ta' l-Ikel, u għall-Agrikoltura u l-Iżvilupp Rurali dwar 'Strateġija Ewropea għad-Diżastri Naturali' (20 ta' Marzu 2006), u dwar il- 'Forza Ewropea għall-protezzjoni ċivili: għajnuna mill-Ewropa' (5 ta' Ottubru 2006), wara li kkunsidra d-Deċiżjoni tal-Kunsill tat-23 ta' Ottubru 2001 li twaqqaf mekkaniżmu Komunitarju li jiffaċilita l-koperazzjoni msaħħa fl-interventi ta' għajnuna tal-protezzjoni ċivili (2001/792/KE, Euratom) ĠU L 297, 15.11.2001, p. 7. , l-adozzjoni li se ssir ma ddumx tad-Deċiżjoni emendata tal-Kunsill li tistabbilixxi mekkaniżmu Komunitarju ta' protezzjoni ċivili u l-pożizzjoni tal-Parlament ta' l-24 ta' Ottubru 2006 Testi Adottati , P6_TA(2006)0286 . , wara li kkunsidra l-proposta tal-Kummissjoni għal regolament tal-Parlament Ewropew u tal-Kunsill li jwaqqaf Fond ta' Solidarjetà ta' l-Unjoni Ewropea (COM(2005)0108), u l-pożizzjoni tal-Parlament tat-18 ta' Mejju 2006 Testi Adottati , P6_TA(2006)0218 . , wara li kkunsidra r-rapport ta' Michel Barnier tad-9 ta' Mejju 2006, intitolat 'Għal forza Ewropea għall-protezzjoni ċivili: għajnuna mill-Ewropa', wara li kkunsidra r-riżoluzzjoni leġiżlattiva tiegħu tal-25 ta' April 2007 dwar il-pożizzjoni komuni tal-Kunsill bil-għan li tkun adottata direttiva dwar il-valutazzjoni u l-immaniġġjar ta' l-għargħar Testi Adottati , P6_TA(2007)0143 . , wara li kkunsidra d-Deċiżjoni tal-Kunsill tal-5 ta' Marzu 2007 li twaqqaf Strument Finanzjarju għall-Protezzjoni Ċivili (2007/162/KE, Euratom) ĠU L 71, 10.3.2007 p. wara li kkunsidra l-konklużjonijiet tal-laqgħa tal-Kunsill tal-Ġustizzja u l-Intern tat-12 u t-13 ta' Ġunju 2007 dwar it-titjib tal-ħila ta' koordinazzjoni taċ-Ċentru ta' Monitoraġġ u Informazzjoni (MIC) fil-mekkaniżmu Komunitarju għall-protezzjoni ċivili, wara li kkunsidra l-Protokoll ta' Kyoto għall-Konvenzjoni ta' Qafas tan-Nazzjonijiet Uniti dwar il-Bidla fil-Klima (UNFCCC) ta' Diċembru 1997 u r-ratifika tal-Protokoll ta' Kyoto mill-Komunità fl-4 ta' Marzu 2002, having regard to r-regolament 'Forest Focus' (Regolament (KE) Nru 2152/2003 tas-17 ta' Novembru 2003), wara li kkunsidra l-punt 12 tal-Konklużjonijiet tal-Presidenza tal-Kunsill Ewropew ta' Brussell tal-15 u s-16 ta' Ġunju 2006 dwar ir-reazzjoni ta' l-Unjoni għall-emerġenzi, il-kriżijiet u d-diżastri, wara li kkunsidra l-Komunikazzjoni tal-Kummissjoni dwar l-għargħar COM(2007) 414. , wara li kkunsidra l-Artikolu 103(4) tar-Regoli ta' Proċedura tiegħu, wara li kkunsidra n-nirien devastanti u l-għargħar vjolenti li kkawżaw imwiet u ħerba fil-kontinent Ewropew kollu, b'mod partikulari fil-Greċja u fir-Renju Unit tul is-sajf 2007, li affettwaw Stati Membri ta' l-UE, reġjuni periferali, b'mod partikulari il-Martinique u l-Guadaloupe, li ġew affettwati mill-Uragan Dean, pajjiżi applikanti u l-eqreb ġirien ta' l-UE; billi l-erja li nħarqet f'Lulju biss kienet kbira daqs l-erja totali li nħarqet matul is-sena l-oħra kollha; billi fix-xahar ta' Awissu, fil-Greċja seħħet traġedja nazzjonali serja minħabba wieħed mid-diżastri l-aktar letali minn nirien li qatt ġraw fid-dinja kollha mill-1871 , billi l-erja totali ta' veġetazzjoni u art imsaġġra, inklużi Siti ta' Importanza għall-Komunità (SCIs) li huma parti min-netwerk Natura 2000 u zoni oħra b'valur ekoloġiku importanti, b'konnessjoni ekoloġika fir-reġjun sħiħ, milquta min-nirien fl-Ewropa dan is-sajf hija aktar minn 700 000 ettaru, u billi l-pajjiżi milquta b'mod l-aktar serju huma l-Greċja, l-Italja, il-Bulgarija, Ċipru, il-Kroazja, l-Ex-Repubblika Jugoslava tal-Maċedonja, Spanja (u b'mod partikulari l-Gżejjer Kanarji u l-provinċja ta' Castillón), l-Ukrajna, it-Turkija u l-Albanija, billi n-nirien fil-foresti riċenti u devastanti fil-Greċja kkawżaw il-mewt ta' aktar minn 60 ruħ, weġġgħu lil ħafna nies, ħarqu aktar minn 250 000 ettaru, ħarqu eluf ta' ettari ta' foresti u ta' art miksija b'siġar żgħar, qatlu l-annimali, qerdu ħafna djar, proprjetajiet u rħula, billi, fl-istess żmien, kien hemm ħafna għargħar f'partijiet oħra ta' l-Ewropa, b'mod partikulari fir-Renju Unit, li kkawża l-mewt ta' mill-anqas 10 persuni u li kkawża madwar 5 biljun euro ħsara lil djar, skejjel, infrastruttura u agrikoltura u n-nuqqas ta' provvisti ta' ilma nadif lil aktar minn 420 000 persuna, u dan wassal biex ħafna nies tilfu darhom u għal telf sinifikanti għan-negozji, l-agrikoltura u l-industrija tat-turiżmu; billi fl-Italja kien hemm sitwazzjoni kritika minħabba l-għargħar fiċ-Ċentru u t-Tramuntana u n-nixfiet u nnirien fin-Nofsinhar filwaqt li kien hemm nixfiet mill-akbar fil-lvant ta' l-Ewropa, b'mod partikulari fir-Rumanija, billi l-mekkaniżmu Komunitarju għall-Protezzjoni Ċivili kien attivat tnax-il darba għall-istess tip ta' emerġenza fi żmien xahrejn, u sebgħa mill-emerġenzi ġraw fl-istess ħin; billi l-għajnuna ta' l-Istati Membri ma kinitx biżżejjed biex tiżgura reazzjoni ħafifa u xierqa ta' protezzjoni ċivili fl-emerġenzi kollha, billi, minħabba li s-sjuf qed isiru dejjem aktar sħan u niexfa fl-Ewropa tan-Nofsinhar, in-nirien fil-foresti u nirien oħra f'zoni mhux ikkultivati huma fenomenu rikorrenti, iżda għadhom ivarjaw drammatikament minn sena għal oħra fl-intensità u fil-post ġeografiku; billi t-tendenza ta' dawn l-avvenimenti diżastrużi hija influwenzata wkoll mill-bidla fil-klima u marbuta maż-żieda ta' perjodi ta' sħana qawwija u ta' nixfiet, kif innotat fil-Komunikazzjoni tal-Kummissjoni dwar in-nixfiet; billi investiment fil-ġlieda kontra l-bidla fil-klima huwa għalhekk investiment fil-prevenzjoni ta' diżastri min-nixfiet u n-nirien fil-foresti; billi, f'perjodi ta' nixfa, li kulma jmur qed jitwalu, se jkun dejjem aktar diffiċli li jerġgħu jitkabbru l-foresti wara nar, bir-riskju konsegwenti ta' deżertifikazzjoni, meta jitqiesu l-konsegwenzi dannużi ekonomiċi u soċjali tad-diżastri naturali għall-ekonomiji reġjonali, l-attività produttiva u t-turiżmu, billi n-numru kbir ta' nirien fin-nofsinhar ta' l-Ewropa fl-2007, kif ukoll il-kobor tagħhom, huwa kkawżat minn diversi fatturi, inklużi l-bidla fil-klima, definizzjoni u kura insuffiċjenti tal-foresti u kombinazzjoni ta' kawżi naturali u negliġenza tal-bniedem, iżda wkoll minn attivitajiet kriminali tal-bniedem, flimkien ma' l-implimentazzjoni mhux xierqa ta' liġijiet li jipprojbixxu l-bini illegali fuq artijiet li nħarqu, billi jeħtieġ li l-Unjoni Ewropea tagħraf in-natura speċifika tad-diżastri naturali li qed jimmanifestaw ruħhom fil-forma ta' nixfa Mediterranea u f'nirien u li tadatta l-prevenzjoni tagħha, ir-riċerka, l-immaniġġjar tar-riskji, id-difiża ċivili u l-istrumenti ta' solidarjetà skond il-każ, Jesprimi l-kondoljanzi tiegħu u solidarjetà qawwija mal-qraba ta' dawk li mietu u mar-residenti fiz-zoni milquta; Ifaħħar lill-ħaddiema tat-tifi tan-nar, lill-professjonisti u lill-voluntiera li ħadmu bla waqfien u rriskjaw ħajjithom biex jitfu n-nirien, isalvaw in-nies u jillimitaw il-ħsara mid-diżastri naturali ta' dan is-sajf, kif ukoll lill-bosta ċittadini li waħedhom iġġieldu biex isalvaw ħajjithom u l-ambjent ta' madwarhom; Jitlob lill-Kummissjoni biex timmobilizza l-Fond ta' Solidarjetà kurrenti ta' l-UE (EUSF) bl-iktar mod flessibbli li huwa possibbli u mingħajr dewmien, filwaqt li tevita proċeduri li jieħdu ħafna żmien jew ostakli amministrattivi; iqis, f'dan ir-rigward, li hemm bżonn li r-riżorsi meħtieġa jkunu disponibbli minnufih sabiex tittaffa t-tbatija u biex il-vittmi u l-qraba tagħhom jingħataw dak kollu li għandhom bżonn permezz ta' l-EUSF u ta' Strumenti Komunitarji oħra (eż. il-Fondi Strutturali jew l-EARDF), jew kwalunkwe mezzi finanzjarji possibbli oħra; Iħeġġeġ lill-Kummissjoni biex iddaħħal arranġamenti straordinaji ta' għajnuna Komunitarja, speċjalment ta' natura finanzjarja, sabiex tkun appoġġjata r-rijabilitazzjoni tar-reġjuni li saritilhom ħsara kbira, jerġa' jingħata l-potenzjal tal-produzzjoni fiz-zoni affettwati, jerġa jinbeda l-ħolqien ta' l-impjiegi u jittieħdu l-miżuri neċessarji biex jikkumpensaw għall-ispejjeż soċjali inerenti mit-telf ta' l-impjiegi u sorsi ta' dħul oħra; Jenfasizza l-ħtieġa li titħaffef il-proċedura ta' aċċess għall-fondi ta' l-UE għall-irkupru ta' l-art agrikola wara għargħar u nirien u l-ħtieġa li tkun disponibbli aktar għajnuna finanzjarja fl-iżvilupp ta' difiżi kontra l-għargħar; jistieden lill-Kummissjoni u lill-Istati Membri biex jirrivedu u jaqsmu l-aħħjar prattiki fid-dawl ta' l-aħħar riċerka dwar r-riskji li żdiedu ta' għargħar u ta' nirien fil-foresti kkawżati mill-mod li bih huma mmaniġġjati l-art, l-ambjent u l-iskular ta' l-ilma; iħeġġeġ lill-Istati Membri biex jiffaċilitaw l-iskular naturali u ż-żamma ta' l-ilma fl-ambjent kemm jista' jkun, filwaqt li jżidu wkoll il-kapaċità ta' l-infrastruttura għall-kontroll ta' l-għargħar u ta' l-iskular ta' l-ilma biex tkun limitata l-ħsara minn xita bil-qliel; Jirrikonoxxi s-solidarjetà ta' l-Unjoni Ewropea, ta' l-Istati Membri tagħha u ta' pajjiżi oħra bl-għajnuna li taw lir-reġjuni affettwati waqt emerġenzi ta' nirien fil-foresti permezz ta' inġenji ta' l-ajru, tagħmir għat-tifi tan-nar u kompetenza, kif ukoll l-għajnuna ta' min ifaħħarha mogħtija lill-awtoritajiet rilevanti u lis-servizzi tas-salvataġġ; Jirrikonoxxi l-kontribuzzjoni taċ-Ċentru ta' Monitoraġġ u ta' Informazzjoni (MIC) lejn l-appoġġ u l-iffaċilitar tal-mobilizzazzjoni u l-koordinazzjoni ta' għajnuna għall-protezzjoni ċivili waqt l-emerġenzi; madankollu, jinnota li r-riżorsi ta' l-Istati Membri biex jitfu n-nirien fil-foresti, speċjalment mill-ajru, huma limitati u li m'huwiex dejjem possibbli li Stati Membri joffru appoġġ meta r-riżorsi jkunu meħtieġa għall-pajjiż; għaldaqstant, jinnota li xi Stati Membri rċevew inqas għajnuna minn oħrajn u kellhom joqogħdu fuq ftehimiet bilaterali ma' stati li m'humiex fl-UE għall-għajnuna; għalhekk, jiddispjaċih li f'xi każijiet l-UE kollha kemm hi ma wrietx solidarjetà biżżejjed; Iħeġġeġ lill-Kunsill b'qawwa biex jieħu deċiżjoni, mingħajr aktar dewmien, dwar ir-regolament ġdid tal-Fond ta' Solidarjetà, filwaqt li wieħed jiftakar li l-Parlament Ewropew adotta l-pożizzjoni tiegħu f'Mejju 2006; iqis li d-dewmien tal-Kunsill f'dan ir-rigward m'huwiex aċċettabbli; jemmen li r-regolament il-ġdid, li - fost miżuri oħra - inaqqas il-limiti minimi għall-mobilizzazzjoni tal-Fond ta' Solidarjetà ta' l-UE, ikun jista' jirranġa l-ħsara b'mod iktar effettiv, flessibbli u f'waqtu; jistieden lill-Presidenza Portugiża fil-Kariga, kif ukoll lill-Ministri ta' l-UE għall-Finanzi, l-Ambjent, l-Agrikoltura u l-Iżvilupp Reġjonali, biex jieħdu azzjoni qawwija u mgħaġġla minnufih; għalhekk jissuġġerixxi li għandha ssir laqgħa konġunta tal-Kunsill ta' dawn il-Ministri responsabbli ta' l-UE, filwaqt li l-Parlament u l-Kummissjoni jkunu preżenti bħala osservaturi; Jitlob li titwaqqaf forza Ewropea li tista' tirreaġixxi minnufih f'emerġenzi, kif propost fir-rapport tal-Kummissarju Barnier, u jiddispjaċih għan-nuqaas ta' reazzjoni u segwitu f'dan ir-rigward; jenfasizza wkoll, f'dan il-kuntest, il-ħtieġa li jitkompla l-iżvilupp ta' kapaċità b'reazzjoni ħafifa bbażat fuq il-moduli tal-protezzjoni ċivili ta' l-Istati Membri, kif mitlub mill-Kunsill Ewropew ta' Brussell tas-16 u s-17 ta' Ġunju 2006; jitlob lill-Kummissjoni bix tfassal proposta konkreta f'dan ir-rigward; jenfasizza l-irwol ta' l-Istati Membri u ta' l-awtoritajiet lokali tagħhom biex jipprevjenu u jitfu n-nirien b'mod effettiv; Iħeġġeġ lill-Kummissjoni Ewropea sabiex titlob lill-Istati Membri il-programmi operattivi li jeżistu sabiex jiffaċċjaw id-diżastri naturali u l-esperjenzi mill-applikazzjoni tagħhom u biex teżamina kem huma xierqa l-miżuri użati ta' prevenzjoni, tħejjija u reazzjoni, bil-għan li jkun hemm skambhu ta' esperjenzi u li jsiru konklużjonijiet dwar miżuri immedjati, il-koordinazzjoni ta' entitajiet amministrattivi u operattivi u d-disponibilità tar-riżorsi umani u materjali meħtieġa; jistieden lill-Kummissjoni biex tesplora l-potenzjal għal koperazzjoni bejn il-pajjiżi ġirien ta' l-UE u pajjiżi terzi oħra biex jitfu n-nirien diżastrużi, jaqsmu l-aqwa prattiki u/jew kapaċitajiet waqt ix-xhur perikolużi tas-sajf sabiex ikunu mħejjija aħjar għall-istaġun tan-nirien fil-foresti ta' l-2008; Iqis li l-esperjenza tas-snin li għaddew u dik riċenti tenfasizza l-ħtieġa li tissaħħaħ il-ħila Komunitarja ta' prevenzjoni, tħejjija u reazzjoni tal-protezzjoni ċivili b'rabta ma' nirien fil-foresti u ma' nirien oħra f'zoni mhux ikkultivati, u jħeġġeġ lill-Kummissjoni bil-qawwa biex tieħu azzjoni f'dan ir-rigward; Jistieden lill-Kummissjoni biex tara hemmx il-possibiltà ta' aċċess miftiehem minn qabel għal kapaċità komplementarja biex tkun żgurata reazzjoni ħafifa għal emerġenzi ewlenin, li jistgħu jkunu disponibbli minn sorsi oħra, inkluż is-suq kummerċjali; jissuġġerixxi li l-ispiża tal-forza li tkun qiegħda għassa tista' titħallas permezz ta' l-Istrument Finanzjarju għall-Protezzjoni Ċivili; Jilqa' b'sodisfazzjon id-Deċiżjoni riċenti tal-Kunsill tal-5 ta' Marzu 2007 li twaqqaf Strument Finanzjarju għall-Protezzjoni Ċivili u jemmen li l-azzjonijiet li jingħataw għajnuna finanzjarja permezz ta' dan l-istrument għandhom jiżguraw li tidher is-solidarjetà Ewropea u jagħtu aktar valur miżjud Ewropew lill-immaniġġjar effettiv ta' diżastri naturali; madankollu, huwa preokkupat li l-ammont allokat għal dan l-istrument ġdid m'huwiex se jkun biżżejjed biex jitwettaq ix-xogħol ambizzjuż tiegħu b'mod effettiv; Jenfasizza l-bżonn għal miżuri iżjed b'saħħithom immirati għall-prevenzjoni ta' diżastri naturali, u f'dan il-kuntest, jistenna bil-ħerqa l-pubblikazzjoni fl-2008 ta' żewġ studji tal-Kummissjoni mmirati għall-ħolqien ta' strateġija integrata għall-prevenzjoni ta' diżastri naturali; barra minn hekk jissuġġerixxi li l-Kummissjoni tfittex użi potenzjali ta' koordinazzjoni miftuħa bil-għan li jiġu evitati d-diżastri naturali, permezz ta' kura komprensiva għat-territorju sabiex jiżdied il-ħin ta' retenzjoni għal ammonti ta' l-ilma u kura ta' foresti komprensiva sabiex jitnaqqsu safejn ikun possibbli n-nar tal-foresti u t-tifrix u l-veloċità tan-nirien; jiġbed l-attenzjoni li l-bijomassa salvata tista' tikontribwixxi għall-fattibiltà ekonomika tal-proġett; Jitlob lill-Kummissjoni biex tagħmel iżjed riċerka bil-għan li jitjiebu l-prevenzjoni tan-nar fil-foresti u l-metodi u l-materjali għat-tifi tan-nar fil-foresti u biex ikun hemm reviżjoni ta' l-ippjanar u ta' l-użu ta' l-art; jistieden għalhekk lill-Istati Membri sabiex jieħdu azzjoni b'saħħitha sabiex itejbu u jimplimentaw il-qafas leġiżlattiv tagħhom ta' ħarsien tal-foresti u sabiex jastjenu minn attivitajiet ta' kummerċjalizzazzjoni, riklassifikazzjoni u privatizzazzjoni, biex b'hekk jillimitaw l-intrużjoni u l-ispekulazzjoni; il-ħiliet kollha disponibbli ta' l-UE, inklużi s-sistemi satellitari, għandhom jintużaw għal dan il-għan; Jiddeplora l-fatt li jidher li ħafna minn dawn in-nirien fil-foresti tqabbdu apposta, u huwa inkwetat b'mod partikulari li atti kriminali apposta qed ikunu dejjem aktar il-kawża ta' nirien fil-foresti fl-Ewropa; jistieden għalhekk lill-Istati Membri biex iżidu l-pieni għal atti kriminali li jagħmlu l-ħsara lill-ambjent u b'mod partikulari għal dawk li jqabbdu n-nirien fil-foresti, u jemmen li investigazzjoni minnufih u effettiva li tiddeċiedi min hu responsabbli, segwita minn kastig proporzjonat, tiskoraġġixxi l-imġiba negliġenti u maħsuba; Jesprimi l-preokkupazzjoni tiegħu li n-numru li qed jiżdied ta' diżastri kkawżati minn eventi estremi tal-klima li, skond l-esperti, qed jiġru l-aktar minħabba l-bidla fil-klima minħabba t-tisħin tad-dinja; għalhekk, jistieden lill-Istati Membri biex jieħdu l-passi meħtieġa biex ikunu konformi ma' l-objettivi ta' Kyoto, u jistieden lill-Kummissjoni biex tieħu azzjoni biex tiżgura r-rispett għall-impenji ta' Kyoto u tiggarantixxi s-segwitu tagħhom; jistieden lill-Kummissjoni u lill-awtoritajiet pubbliċi rilevanti kollha biex iqisu l-bidla fil-klima u l-possibiltà li żdiedet ta' diżastri bħall-għargħar u n-nirien fil-foresti meta tfassal il-baġits u r-riżervi għal dak li jista' jinqala' għas-servizzi ta' l-emerġenza; Jistieden lill-Kummissjoni sabiex tkompli tikkollabora ma' l-awtoritajiet nazzjonali sabiex jiżviluppaw politiki li jnaqqsu kemm jista' jkun l-impatt ambjentali tan-nirien; jappella għal politika ta' riforestazzjoni bbażata fuq ir-rispett għall-karatteristiċi bijoklimatiċi u ambjentali; jenfasizza l-ħtieġa li tinġabar u tiġi reġistrata dejta relatata mar-riżorsi naturali ta' kull Stat Membru permezz tal-ħolqien ta' "Kontijiet Ħodor Nazzjonali" fil-forma ta' bażi ta' dejta miftuħa għaċ-ċittadini kollha; Iqis li għandha tiġi promossa u appoġġjata Azzjoni Volontarja ta' Protezzjoni Ċivili mingħajr dewmien, b'attivitajiet ta' taħriġ bażiku u b'tagħmir li jista' juża teknoloġiji avvanzati, billi dan huwa wieħed mis-sorsi ewlenin disponibbli għall-Istati Membri meta jitrattaw stati ta' emerġenza li jirriżultaw minn diżastri naturali; jistieden lill-Unjoni Ewropea u lill-Istati Membri tagħha sabiex jagħmlu lis-soċjetà konxja tal-valur tal-foresti tagħha u r-riżorsi tagħhom u l-benefiċċji tal-konservazzjoni tagħhom, filwaqt li jippromwovu l-parteċipazzjoni tas-soċjetà ċivili permezz tal-voluntarjat organizzat jew metodi oħra; Jemmen li prekundizzjoni għall-ħarsien fuq żmien twil u għall-kura territorjali tal-foresti hija l-ippjanar sostenibbli u l-implimentazzjoni ta' pjanijiet ta' żvilupp reġjonali u rurali li għandhom l-għan li jrażżnu t-tnaqqis tal-popolazzjoni miz-zoni rurali, joħolqu dħul finanzjarju ġdid u ddiversifikat speċjalment għall-ġenerazzjoni żagħżugħa u jistabbilixxi infrastruttura modernizzata sabiex tiġbed turiżmu u servizzi sostenibbli lejn zoni rurali; Jenfasizza li d-diżastri naturali, u b'mod partikulari n-nirien fil-foresti, din is-sena poġġew f'periklu konsiderevoli monumenti u siti arkeoloġiċi ta' valur kbir għall-wirt kulturali Ewropew; jiġbed l-attenzjoni, f'dan ir-rigward, għat-theddida lil Olimpja antika, il-post fejn twieled il-Logħob Olimpiku u, b'mod partikulari, lill-mużew tagħha, bħala Sit ta' Wirt Dinji; jitlob li minnufih ikunu disponibbli riżorsi għall-finijiet ta' restawr fil-każ li siti Ewropej ta' wirt kulturali ssirilhom ħsara bin-nirien li qed ikomplu jaħkmu l-foresti; Iħeġġeġ lill-Istati Membri sabiex jiżguraw li l-inħawi kollha maħruqa tal-foresta jibqgħu jinżammu bħala foresti u jkunu koperti minn programmi ta' riforestazzjoni, u li ma jitħalla jsir ebda tibdil fl-użu ta' l-art, biex jimplimentaw leġiżlazzjoni adegwata dwar il-konservazzjoni u l-użu xieraq ta' l-art inklużi prattiki sostenibbli ta' biedja u silvikultura, immaniġġjar tar-riżorsi ta' l-ilma u mmaniġġjar effiċjenti tar-riskju u sabiex minnufih jippjanaw politiki estiżi ta' rikostruzzjoni għat-turiżmu u għall-ekonomija lokali milquta; Jistieden lill-Kummissjoni sabiex timmoniterja l-użu xieraq, effiċjenti u effettiv tal-fondi kollha ta' emerġenza li jingħataw lill-Istati Membri sabiex jagħmlu tajjeb għall-konsegwenzi tad-diżastri naturali; Jissuġġerixxi li tintbagħat delegazzjoni tal-Parlament Ewropew fil-pajjiżi l-aktar milquta mid-diżastri naturali riċenti sabiex tesprimi s-solidarjetà tiegħu lill-popolazzjoni, sabiex timmoniterja l-livell tal-qirda ta' ħajjiet, proprjetà, netwerks soċjali, l-ambjent u l-ekonomija, u sabiex tasal għal konklużjonijiet utli bil-għan li jitjiebu l-prevenzjoni u r-rispons fil-ġejjieni għal sitwazzjonijiet estremi simili fl-UE; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, u lill-parlamenti u l-gvernijiet ta' l-Istati Membri.
Extracted from 15518188__MOTION__P6-RC-2007-0323__MT.txt